El 1808, l'Imperi espanyol vivia en un creixent estat d'agitació. A Xile van arribar les notícies de la invasió napoleònica a Espanya i la captivitat de Ferran VII, en l'època que havia assumit García Carrasco com a governador de Xile. Després d'un escàndol per un cas de contraban, García Carrasco va renunciar el1810. El militar més antic de Xile en aquesta època era Mateo de Toro y Zambrano, que per aquesta raó va haver de prendre interinament el comandament. Per aquesta època s'havia propagat fortament entre els criolls el moviment juntista, és a dir, el de reemplaçar la governació espanyola per una junta de notables que conservés el govern mentre durés la captivitat del sobirà.